О б р а з л о ж е њ е

I ПРАВНИ ОСНОВ ЗА ДОНОШЕЊЕ СТРАТЕГИЈЕ

Правни основ за доношење Националне стратегије за младе за период од 2015. до 2025. године садржан је у одредбама члана 10. Закона о младима („Службени гласник РС”, бр. 50/11) којим је уређено да је стратегија документ који, на предлог Министарства, доноси Влада, којим се уређује нарочито: активно учешће младих у друштвеном животу, обезбеђивање остваривања права младих на једнаке шансе, информисање младих, подстицање и вредновање толеранције, демократије, изузетних постигнућа младих, подстицање и развијање формалног и неформалног образовања, подстицање и стимулисање запошљавања и самозапошљавања младих и омладинског предузетништва, унапређивање безбедности младих, одрживог развоја и здраве животне средине, очување и унапређивање здравља младих и друге активности и области од значаја за младе и одредбама члана 45. став 1. Закона о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 – УС, 72/12, 7/14 – УС и 44/14) којим је прописано да стратегијом развоја Влада утврђује стање у области из надлежности Републике Србије и мере које треба предузети за њен развој.

II РАЗЛОЗИ ЗА ДОНОШЕЊЕ СТРАТЕГИЈЕ

Претходну Националну стратегију за младе („Службени гласник РС”, бр. 55/08) Влада је донела 2008. године, на предлог Министарства омладине и спорта.

Закључком 05 број 56-1777/2008-7 од 22. јануара 2009. године („Службени гласник РС”, бр. 7/09) Влада је усвојила Акциони план за спровођење Националне стратегије за младе за период од 2009. до 2014. године.

Одребама члана 11. Закона о младима, који је у примени од 17. јануара 2012. године, прописано је да се Стратегија доноси за период од десет година, да у припреми и реализацији Стратегије учествују млади, Министарство, министарства надлежна за посебне области у омладинском сектору и сви други субјекти омладинске политике.

Имајући у виду да протеком 2014. године истиче период примене важећег Акционог плана и да је ступио на снагу закон којим је уређен период на који се доноси стратегија, стекли су се разлози за припрему предлога нове стратегије и предлога акционог плана за њено спровођење.

У Ревидираном Националном програму за усвајање правних тековина Европске уније који је донела Влада 31. јула 2014. године, у делу 3. Способност преузимања обавеза из чланства у ЕУ, 3.26. Образовање и култура, 3.26.2. Омладина, у одељку: Мере за спровођење приоритета у 2014. години, наведена је израда Националне стратегије за младе за период од 2015. до 2025. године и Акционог плана за њено спровођење, за период од 2015. до 2018. године.

Експозеом на посебној седници Скупштине Србије одржаној 27. априла 2014. године, председник Владе је најавио да ће у овој години бити израђена Национална стратегија за младе у периоду од 2015. до 2025. године са акционом планом за њено спровођење у складу са иницијативама и оквиром омладинске политике на нивоу Европске уније.

III ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА

У уводном делу наводи се значај улоге младих у друштву, сврха и значај Стратегије.

У привом делу наводи се Законски оквир за израду стратегије и основи за обезбеђења средстава за реализацију Стратегије.

У другом делу се одређује визија, стратешки циљеви и принципи Стратегије

У трећем делу описује се процес утврђивања стања и дефинисања циљева, мера, очекиваних резултата и индикатора

У четвртом делу уређују се постављање стратешких циљева, очекивани резултати, мере и индикатори успешности реализације Стратегије.

У петом делу обрађује се стратешка област Запошљавање и предузетништво младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У шетом делу обрађује се стратешка област Образовање, васпитање и обука младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У седмом делу обрађује се стратешка област Социјална укљученост младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У осмом делу обрађује се стратешка област Безбедност младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У деветом делу обрађује се стратешка област Здравље и благостање младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У десетом делу обрађује се стратешка област Активизам и активно учешће младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У једанаестом делу обрађује се стратешка област Млади и одрживи развој и заштита животне средине, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У дванаестом делу обрађује се стратешка област Информисаност младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У тринаестом делу обрађује се стратешка област Мобилност младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У четрнаестом делу обрађује се стратешка област Култура и креативност младих, одређивањем стратешког циља, основног индикатора, кључим изазовима, специфичним проблемима, специфичним циљевима, одређују носиоци реализације и одређују основни индикатори реализације, очекивани резултати и планиране активности реализације.

У петнаестом делу уређује се механизам реализације Стратегије.

У шеснаестом делу уређује се механизам праћења примене, евалуација Стратегије и изештавање о напретку спровођења Стратегије.

У седамнаестом делу уређује се рок за доношење акционог плана, уређује објављивање и наведе прилози из Стратегију, Прилог 1 - значење скраћеница, и Прилог 2 - Појмовник.

IV ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ СТРАТЕГИЈЕ

Националне стратегије за младе за период од 2015. до 2025. године представља стратешки документ који обухвата више буџетских циклуса, за које се средства опредељују кроз годишњи Закон о буџету Републике Србије.

Националне стратегије за младе за период од 2015. до 2025. године утврђује мере, за које ће се Акционим планом за њену примену у периоду од 2015. до 2018. године, прецизно одредити носиоци и учесници, период реализације, ниво реализације и потребна средства реализације и извори средстава.

Средства која ће бити потребна за спровођење се активности планираће се у оквиру лимита утврђених Фискалном стратегијом Републике Србије, на разделу државних органа и организација које су носиоци мера из Акционог плана.

С обзиром да је Републике Србије опредељена за стицање пуноправног чланства у Европској унији, у периоду обухваћеном овом стратегијом, финансијска средства, поред средстава из буџета Републике Србије, обухватаће и очекивана средства из буџета Европске уније.

V ИЗЈАВА О УСКЛАЂЕНОСТИ СТРАТЕГИЈЕ СА СТРАТЕШКОМ ДОКУМЕНТОМ И ГОДИШЊИМ ПЛАНОМ РАДА ВЛАДЕ

Доношење Националне стратегије за младе за период од 2015. до 2025. године и Акционог плана за њено спровођење за период од 2015. до 2018. године, планирано је Ревидираним Националним програмом за усвајање правних тековина Европске уније који је донела Влада 31. јула 2014. године, у делу 3. Способност преузимања обавеза из чланства у ЕУ, 3.26. Образовање и култура, 3.26.2. Омладина, у одељку: Мере за спровођење приоритета у 2014. години.

Планом рада Владе за 2014. годину у делу који се односи на Министарство омладине и спорта - Акти које доноси Влада, није предвиђено доношење Националне стратегије за младе за период од 2015. до 2025. године и Акционог плана за њено спровођење за период од 2015. до 2018. године, али у делу - Програми/пројекти органа државне управе (резултати), у програму Спровођење омладинске политике у областима омладинског сектора, за очекивани резултат је планирано да се кроз широк консултативни процес припреме две стратегије и акциони планови за њихову примену (Национална стратегије за младе и Стратегија каријерног вођења и саветовања у Републици Србији).

Експозеом на посебној седници Скупштине Србије одржаној 27. априла 2014. године, председник Владе је најавио да ће у овој години бити израђена Национална стратегија за младе у периоду од 2015. до 2025. године са акционом планом за њено спровођење у складу са иницијативама и оквиром омладинске политике на нивоу Европске уније.

Из разлога истека периода примене важећег Акционог плана и ступања на снагу Закона о младима, којим је уређен период на који се доноси Националне стратегије за младе, сматрамо да постоје оравдани разлози за доношење Стратегије и да је неопходно разматрање овог предлога.